PRILOG XI

CANTABILE d.o.o. za ugostiteljstvo i trgovinu**,** Gulini 78, Lozovac, 22000 Šibenik, OIB:07865774959, kojeg zastupa \_\_\_\_\_\_\_\_\_\_\_\_ ( u daljnjem tekstu Naručitelj ),

i

XXYY, adresa, OIB:---------kojeg zastupa-----------------(u daljnjem tekstu: Isporučitelj)

**UGOVOR O NABAVI USLUGE**

Članak 1.

Predmet ovog Ugovora je **Nabava informacijskog sustava za upravljanje proizvodnjom ERP**.

Nabava se financira iz javnog poziva Inovacije u S3 područjima, Referentna oznaka poziva: KK.03.2.2.06, Naziv projekta: Inovacije u S3 područjima Cantabile, Kod projekta: KK.03.2.2.06.0026, sukladno Pozivu na dostavu ponuda sa svim prilozima od xx.xx.2021. objavljenog na [www.strukturnifondovi.hr](http://www.strukturnifondovi.hr) i ponudom xxxxx od dd.mm.gggg koji su sastavni dio ovog Ugovora.

Članak 2.

Isporučitelj se obvezuje za Naručitelja isporučiti uslugu u roku od 9 mjeseci od dana potpisa ugovora, a prema fazama na način kako sljedi:

1.Faza: Moduli ljudski resursi, obračun plaća i analitika istih modula – 3 mjeseca od potpisa ugovora – beta verzija;

2.Faza: Ostali moduli beta verzija – 6 mjeseci od potpisa ugovora

3. Faza: Finalna verzija svih modula - 9 mjeseci od potpisa ugovora

Mjesto isporuke usluge je sjedište Naručitelja na adresi Gulini 78, Lozovac, 22000 Šibenik**.**

Rokom isporuke predmeta nabave smatra se dan kada je isporučena usluga što će se potvrditi obostrano potpisanim primopredajnim zapisnikom za svaku fazu u kojem obje ugovorne strane potvrđuju da su ispunjene sve obveze navedene u Ugovoru o nabavi.

Članak 3.

Ugovorne strane su suglasne da naknada Isporučitelja za isporučenu uslugu iz čl. 1. ovog Ugovora iznosi xxxxx HRK bez PDV.

Članak 4.

Naručitelj se obvezuje Isporučitelju isplatiti robu u obrocima u iznosu:

* 15 posto vrijednosti ugovora po potpisu ugovora
* 15 posto vrijednosti ugovora isporukom 1. Faze
* 20 posto vrijednosti ugovora isporukom 2. Faze
* 50 posto vrijednosti ugovora isporukom konačne verzije softwarea – 3. Faze

Plaćanje se vrši u roku od 30 dana po ispostavljenom računu Isporučitelja na IBAN:xxxx otvoren u xxxxxx, te po prihvaćenom primopredajnom zapisniku za svaku točku isporuke.

Članak 5.

Isporučitelj se obvezuje u roku od najkasnije 10 (deset) kalendarskih dana od dana sklapanja ugovora dostaviti Naručitelju jamstvo za uredno ispunjenje ugovora u obliku bankarske garancije koju izdaje bankarska institucija nadležna za financijsko poslovanje gospodarskog subjekta ili uplatiti traženi novčani iznos na račun Naručitelja HRHR7724020061100605650, otvoren Erste&Steiermärkische bank d.d., (Model: 00, Poziv na broj odobrenja: 08 OIB ponuditelja, Opis: „polog na ime jamstva za uredno ipunjenje ugovora za nabavu I.).

 Jamstvo mora biti u visini od 10% (deset posto) u apsolutnom iznosu od vrijednosti sklopljenog ugovora bez PDV-a s klauzulom „plativo na prvi poziv“ odnosno „bez prava prigovora“, isto mora biti bezuvjetno i s rokom važenja 60 dana nakon isteka ugovorenog roka za izvođenje radova.

U slučaju produljenja roka izvršenja ugovora, Isporučitelj je obvezan dostaviti produljeno jamstvo za uredno ispunjenje ugovora s rokom važenja 60 dana nakon isteka roka trajanja ugovora, sukladno prethodno navedenim uvjetima.

Članak 6.

Isporučitelj je dužan u roku od 10 (deset) kalendarskih dana od dana uredne predaje konačne verzije softwarea – 3. Faze dostaviti Naručitelju jamstvo za otklanjanje nedostataka u jamstvenom roku u obliku bankovne garancije u visini 10% od ukupne konačne vrijednosti svih izvedenih radova bez poreza na dodanu vrijednost s klauzulom "plativo na prvi poziv", odnosno "bez prava prigovora", koja mora biti bezuvjetna i s rokom važenja minimalno 12 mjeseci.

Ukoliko izvršitelj ne preda garanciju banke kao jamstvo za otklanjanje nedostataka u jamstvenom roku, Naručitelj će aktivirati jamstvo za uredno izvršenje ugovora.

Umjesto garancije banke Isporučitelj može uplatiti traženi novčani iznos na račun Naručitelja **HRHR7724020061100605650,** otvoren u Erste&Steiermärkische bank d.d (Model: 00, Poziv na broj odobrenja: 08 OIB ponuditelja, Opis: „polog na ime jamstva za otklanjanje nedostataka za nabavu 1“).

Članak 7.

Sva prava na izvedbeni kod kreiran pri izradi softvera ostaju isključivo u vlasništvu Naručitelja.

Članak 8.

U slučaju nepredvidljivih okolnosti uzrokovanih vanjskim čimbenicima van kontrole Naručitelja i Ponuditelja moguća je izmjena ugovora.

Članak 9.

Ugovorne strane se uzajamno obvezuju da će sve eventualne nesporazume odnosno nesuglasice riješiti mirnim putem u cilju održanja ovog Ugovora na snazi, odnosno realizacije ovog pravnog posla.

U slučaju da se sporovi koji nastanu prilikom ispunjenja ovog Ugovora ne mogu riješiti mirnim putem, stranke ugovaraju nadležnost Trgovačkog suda u Zadru.

Članak 10.

Ugovorne strane, nakon što su pročitale ovaj Ugovor i utvrdile da isti u cijelosti odgovara njihovoj pravoj volji, vlastoručno ga potpisuju u znak prihvaćanja prava i obveza istog.

Članak 11.

Ovaj Ugovor je sačinjen u 4 (četiri) jednaka primjerka, i to 2 (dva) za Naručitelja i 2 (dva) primjerka za Isporučitelja.

ZA ISPORUČITELJA: ZA NARUČITELJA:

|  |  |  |
| --- | --- | --- |
| Ime i prezime |  | Ime i prezime |
| Datum i mjesto |  | Datum i mjesto |